Fulltrúar íslenskra og rússneskra stjórnvalda hafa skrifað undir samning um veiðar íslenskra skipa á árinu 2016 í rússneskri lögsögu . Munu Íslendingar samkvæmt honum geta veitt allt að 8.158 tonn af þorski í rússneskri landhelgi . Þar ef eru 5.098 tonnum úthlutað beint en eftir er að semja um verð vegna 3.060 tonna sem íslenskar útgerðir hafa rétt til að kaupa af Rússum . Samningurinn byggir á þríhliða samningi Íslands , Noregs og Rússlands frá árinu 1999 um veiðar á þorski í Smugunni . Ísland og Rússland semja árlega um veiðar hvers árs en á fundi í desember í fyrra náðist ekki að landa samningi .